Bolesť lakťa
Dobrý deň od vyše týždňa mam bolest v pravom lakti. Vystreľuje mi to do predlaktia a prstov. Bolest trvá aj pri oddychu. Pri pohyb prstov mam ťažkosti a bolest sa zvýrazní.
Dobrý deň,
ďakujeme za Vašu otázku.
Bolesť lakťa môže mať rôzne príčiny. Medzi ne patria úrazové poranenia, choroby lakťa (napr. osteoartritída, reumatoidná artritída), častou príčinou bolesti lakťa je jeho nadmerná záťaž a to nielen pri športe, ale aj v bežnom živote.
Podľa príznakov, ktoré popisujete, sa jedná pravdepodone o tzv. tenisový lakeť (epikondilitída). Táto typická bolesť je spôsobená zápalovou reakciou úponu šliach a svalov predlaktia, ktoré ohýbajú zápästie a ruku smerom nahor. Vo všeobecnosti ho spôsobuje nadmerné zaťaženie ruky a opakovaný pohyb rukou (napríklad aj z používania počítačovej myšky, listovania kníh, zdvíhania telefónov, hádzania lopty, či zo zdvíhania závaží v posilňovni).
Základom liečby je čo najviac šetriť ruky, pri denných aktivitách ich striedať, nezaťažovať rovnakým pohybom a po záťaži miesto zápalu chladiť prikladaním ľadu. Možno použiť buď lokálne pôsobiaci protizápalový
gél
, ktorý sa nanáša 3 - 4 x denne, alebo užívať analgetiká (lieky od bolesti), vhodný je napríklad liek
Flector
. Dospelí a deti staršie ako 14 rokov užívajú v prípade potreby 1 mäkkú kapsulu s odstupom 4 - 6 hodín, maximálne 3 kapsuly v priebehu 24 hodín.
V prípade, že po 3 dňoch príznaky pretrvávajú alebo sa zhoršia, je potrebné lekárske vyšetrenie.
Prajem pekný zvyšok dňa.
S pozdravom
PharmDr. Veronika Kiabová